Translate the text from Welsh to English.



 
Dros y misoedd diwethaf mae’r defnydd o dechnoleg wedi cael ei chyflymu ledled Cymru, gan ganiatáu i unigolion barhau i gael mynediad at gyngor a gwasanaethau gofal iechyd o’u cartrefi. Mae hyn yn cynnwys cyflwyno ymgyngoriadau gydag ymgynghorwyr cyffredinol, gofal eilaidd a gofal cymunedol fideo yn genedlaethol.


Mae’r systemau newydd yn cefnogi gwasanaethau allweddol gan gynnwys ymarferwyr cyffredinol, nyrsys cymunedol, timau iechyd meddwl cymunedol, ymwelwyr iechyd a bydwragedd cymunedol, clinigau cleifion allanol a chlinigau diabetes er mwyn iddynt allu parhau i weld eu cleifion.  


Mae gweithgarwch rhithwir wrth ymdrin â chleifion allanol wedi dyblu yn ystod y pandemig. Erbyn hyn, mae dros fil o ymgynghoriadau o bell yn cael eu cyflwyno bob wythnos ar draws y GIG gan ddefnyddio gwasanaeth ymgynghori fideo newydd GIG Cymru, a thros wyth mil o ymgynghoriadau ers ei lansio.


Mae Llywodraeth Cymru hefyd wedi cefnogi Cymunedau Digidol Cymru i ymestyn ei wasanaeth benthyg dyfeisiau digidol i ddarparu 1100 yn rhagor o ddyfeisiau. Cartrefi gofal sy’n cael blaenoriaeth wrth gyflenwi’r dyfeisiau hyn er mwyn iddynt barhau i allu defnyddio gwasanaethau iechyd a llesiant.


Mae adborth gan gleifion sydd wedi cael gofal rhithwir wedi bod yn gefnogol iawn i’r system. Yn ôl 97% o’r cleifion, mae’r ffordd newydd hon o weithio yn rhagorol, da iawn neu’n dda. Mae clinigwyr sy’n defnyddio’r gwasanaeth yn cytuno â’r farn hon, a dywedodd 85% ohonynt (TEC Cymru) ei fod yn rhagorol, da iawn neu’n dda.


Dywedodd Vaughan Gething, y Gweinidog Iechyd a Gwasanaethau Cymdeithasol:



> Mae’r systemau newydd sydd ar waith yn ymateb i’r camau cadw pellter cymdeithasol ar gyfer diogelu unigolion nawr, ond byddant hefyd yn dod â manteision hirdymor i’r Gwasanaeth Iechyd yma yng Nghymru.
> 
> 
> Rydyn ni wedi gweithredu’n gyflym i gyflwyno’r gwasanaethau hyn, sy’n rhan annatod o’n cynllun ar gyfer iechyd a gofal yn Cymru Iachach, sef darparu gofal yn agosach at y cartref, yn y gymuned ac yng nghartrefi unigolion. 
> 
> 
> Mae’r dechnoleg yn caniatáu i glinigwyr gysylltu’n gyflymach â chleifion a chyda’i gilydd. Rwy’n falch bod yr adborth gan gleifion a chlinigwyr wedi bod yn gadarnhaol. Mae’n hanfodol bod pob un yn teimlo bod technoleg ddigidol yno i’w helpu i ddarparu gofal a’i dderbyn yng Nghymru.


Gwasanaethau digidol eraill sy’n cefnogi’r ymateb i COVID


### Diweddaru gwasanaethau


* Mae rhaglen i ddiweddaru gwasanaethau gofal ac atgyfeiriadau’r llygaid wedi cael ei chyflymu i gyflenwi platfform cenedlaethol ar gyfer rheoli gofal.
* Mae gwelliannau digidol i reoli cleifion mewn lleoliadau Gofal Critigol wedi cael ei chyflymu drwy raglen i gyflwyno system electronig newydd ar gyfer gofal critigol.
* Mae diweddariad i’r system patholeg genedlaethol hefyd wedi cael ei chyflymu i ddarparu mwy o gadernid wrth i’r galw ar y gwasanaeth gynyddu.


### Datrysiadau gweithio o bell


* Ymgyngoriadau fideo ar gyfer cleifion. Gofal sylfaenol \- cafodd mwy na 5100 o ymgyngoriadau eu cynnal. Gofal eilaidd \- cafodd mwy na 3000 o ymgyngoriadau eu cynnal. Gofal cymunedol \- mae 220 o staff cartrefi gofal wedi cael hyfforddiant ar ddefnyddio’r system gan Gymunedau Digidol Cymru.
* Mae Microsoft Teams wedi cael ei gyflwyno erbyn hyn ar draws GIG Cymru, gan fod yn offeryn diogel ar gyfer cydweithio effeithiol rhwng gweithwyr iechyd proffesiynol. Mae’r platfform yn caniatáu i drafodaethau gael eu cynnal gan ddefnyddio fideo, sain, negeseuon a rhannu ffeiliau ar draws grwpiau a disgyblaethau er mwyn helpu i gydlynu gofal.
* Gweithio o bell gan ymgynghorwyr cyffredinol – yn cefnogi ymgynghorwyr cyffredinol a staff allweddol i weithio o gartref. Mae tipyn mwy na 1300 o ddefnyddwyr wedi cofrestru.
* Consultant Connect – Cymru yw’r wlad gyntaf yn y DU i ddarparu’r dechnoleg hon, sy’n rhoi mynediad cyflym ac uniongyrchol i arbenigwyr mewn ysbytai ar gyfer cyngor ac arweiniad ar reoli cyflwr claf, i’r holl ymarferwyr sy’n gweithio mewn gofal sylfaenol yn y GIG.


### Dyfeisiau


* Dyfeisiau digidol ar gyfer cartrefi gofal – mae gwaith ar y gweill i helpu i gyflenwi 1100 o ddyfeisiau i gartrefi gofal ar gyfer cynnal apwyntiadau rhithwir y GIG, a helpu teuluoedd i gadw mewn cysylltiad.
* Dyfeisiau digidol ar gyfer byrddau iechyd – mae mwy na 1000 o ddyfeisiau yn cael eu cyflenwi i leoedd fel ysbytai.


### Seilwaith a rhannu data


* Mae lled band y rhwydwaith a’r seilwaith wedi cael eu diweddaru – er mwyn ymdopi â’r galw a chynnal ymgyngoriadau fideo.
* Mae modd gweld delweddau meddygol ar draws ffiniau byrddau iechyd erbyn hyn – mae diweddariadau i Borthol Clinigol Cymru yn ddiweddar yn golygu bod clinigwyr yn gallu cael mynediad at ragor o wybodaeth am gleifion, a hynny yn gyflymach, gan olygu bod diagnosis yn cael ei roi yn gyflymach. Mae hyn hefyd yn lleihau ar y baich gweinyddol a chostau cludiant.
* Mynediad i’r porthol clinigol i ymgynghorwyr cyffredinol – i weld gwybodaeth am ysbytai fel gwybodaeth gryno am ryddhau cleifion o’r ysbyty a llythyrau clinigol oddi wrth unrhyw ysbyty.






Translation:


 
In the last few months the use of technology has been accelerated across Wales, allowing people to continue to access healthcare advice and services from their homes. This includes a national roll\-out of video consultations with GP’s, Secondary and Community Care.


The new systems are supporting key services including GPs, Community Nurses, Community Mental Health Teams, Health Visitors, Community Midwives, Outpatients and Diabetes clinics to maintain a visual link with their patients.


Virtual outpatient activity has doubled during the pandemic. There are now over a thousand remote consultations a week across the NHS using the new NHS Wales Video Consultation Service, and over eight thousand consultations since it was launched. 


The Welsh Government has also supported Digital Communities Wales to expand their digital device loan scheme by 1100 devices. They are prioritising the supply to care homes, so residents can continue access to health and wellbeing services.


Feedback from patients who have received virtual care has been very supportive of the system, with 97% of patient’s rating this new way or working as excellent, really good or good. Clinicians using the service agree, with 85% (TEC Cymru) giving an excellent, really good or good rating.


Minister for Health and Social Services, Vaughan Gething, said:



> The new systems in place are not only responding to social distancing measures to protect people now, but will provide long\-term benefits for the NHS here in Wales.
> 
> 
> We have acted quickly to roll out these services, which are very much a part of our plan for health and care \- A Healthier Wales, to provide care closer to home within the community and in people’s homes. 
> 
> 
> The technology is allowing clinicians to connect faster with patients and each other. I’m pleased that the feedback from patients and clinicians has been positive, it’s crucial that everyone feels digital technology is there to support them in delivering and receiving care in Wales.


Other digital services supporting COVID response


### Modernising Services


* A programme to modernise Eye care services and referrals is being accelerated to deliver a national platform for managing care.
* Digital improvements to the management of patients in Critical Care settings will be accelerated through a programme to introduce a new electronic critical care system.
* An upgrade to the national pathology system has also been accelerated to provide more resilience as demand on the service increases.


### Remote working solutions


* Video consulting for patients \- primary care has seen over 5100 consultations held Secondary care \- over 3000 consultations held. Community care – 220 care home staff members trained on system by Digital Communities Wales.
* Microsoft Teams has now been rolled out across NHS wales; enabling secure and effective collaboration tool between health professionals. The platform allows discussion and collaboration using video, audio, messaging and file sharing across groups and disciplines to help co\-ordinate care.
* GP remote working – supports GPs and key staff to work from home has had well over 1300 users set up.
* Consultant Connect –Wales is first UK country to offer all NHS primary care clinicians with this technology that enables rapid and direct access to hospital specialists for advice and guidance on managing a patient’s condition.


### Devices


* Digital devices for care homes – work underway to get 1100 devices to care homes to virtual NHS appointments and helping families keep in touch.
* Digital devices for health boards – over 1000\+ devices being supplied to places such as hospitals.


### Infrastructure and data sharing


* Upgraded network bandwidth and infrastructure – to cope with demand and video consultations
* Medical images now available to view across health board boundaries – recent updates to Wales Clinical Portal means clinicians can access more information about patients and faster, resulting in quicker diagnosis and reduce admin and transportation costs.
* GP access to clinical portal – to view hospital information such as discharge summaries and clinical letters from any hospital.